**МЕТОДИКА ЗА ОПРЕДЕЛЯНЕ НА КОМПЛЕКСНАТА**

**ОЦЕНКА НА ОФЕРТИТЕ**

**по**

**ОТКРИТА ПРОЦЕДУРА**

**"Ремонт и поддръжка на МПС, включително и доставка на резервни части и консумативи за МПС" на ТП ДГС Белоградчик за срок от 36 месеца**

Настоящата методика представлява съвкупност от правила, които имат за цел да се определи начина, по който ще се извърши класиране на офертите. Класирането на оферти по предмета на процедурата се извършва по комплексна оценка, изчислена на база оценка на офертите като критерият е икономически най-изгодната оферта въз основа на критерий на възлагане по чл.70, ал.2, т.1 от ЗОП „най – ниска цена“. Същият ще се изчислява съгласно методика за определяне комплексна оценка на офертите, включваща оценка по 2 /два/ показателя, имащи ценово изражение.

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка.

Получените оценки по всеки от показателите се закръгля до втория знак след десетичната запетая – напр. 0,01.

**І. Показателите за определяне на комплексната оценка на офертите и коефициентите за относителната им тежест са както следва:**

**1. Показател К1** – предложена цена за 1 (един) човекочас вложен труд (часова ставка) при извършване на текущ ремонт на автомобил – с коефициент на тежест 50%.

**2. Показател К2** – предложения от участника процент отстъпка от продажната цена на дребно без ДДС на вложените резервни части и консумативи, необходими за извършване на текущите ремонти на автомобилите – с коефициент на тежест 50%.

**ІІ. Определяне на оценката по всеки показател:**

 **1.** Оценка за определяне на цената за 1 (един) човекочас вложен труд (часова ставка) при извършване на текущ ремонт на автомобил (в лева без ДДС). **Максимална часова ставка е 20,00 лева за човекочас**. Предложената от участниците цена трябва да бъде различна от 0.00 лв.

 **минимална предложена цена**

**К1 = ------------------------------------------------ х 50**

 **предложена цена за участника**

 **2.** Оценка за определяне на процент отстъпка от продажната цена на дребно без ДДС на вложените резервни части, материали и консумативи, необходими за извършване на текущите ремонти на автомобил (в проценти). Предложената от участниците отстъпка от продажната цена на дребно без ДДС трябва да бъде цяло число, по-голямо от 0.

**предложен % отстъпка от участника**

**К2 = ------------------------------------------------------ х 50**

 **предложен максимален (най-висок) % отстъпка**

 **ІІІ. Комплексната оценка (КО)** на офертата на участника се изчислява по формулата:

 **КО = К1 + К2**

**КО има максимална стойност 100 точки.**

В случай, че комплексните оценки на две или повече оферти са равни за икономически най-изгодна се приема тази, в която се предлага най-ниска цена по критерий К1.

При еднаква предложена цена от двамата или повече участници, комисията провежда публично жребий на изпълнител между класираните на първо място оферти, съгласно чл.58, ал.3 от ППЗОП.

 **ІV.** Участникът, класиран от комисията на първо място, се определя за изпълнител на обществената поръчка.